
Retningslinjer for studenter som arbeider med masteroppgaver

Oppstart

1. Arbeidet med å velge masteroppgave bør begynne minimum et halvt år før fristen for melding av valg av masteroppgave. Frist for melding av valg om masteroppgave er 15. mai/15. desember, dvs. ett år før levering av oppgave. 

2. Når man skal velge masteroppgave kan man ta kontakt med studieveileder ved eget institutt, eventuelt det institutt som dekker det fagområdet man ønsker å jobbe med. Man kan også ta direkte kontakt med aktuelle veiledere. Flere av instituttene har egne web-sider med aktuelle oppgaver samt informasjonsmøter.

3. Valg av masteroppgave skal meldes på eget skjema til det instituttet veileder er tilknyttet. Skjema fylles ut i samarbeid med veileder, men det er studentens eget ansvar å sørge for at skjema leveres innen fristen. Frist: se punkt 1.

4. Sammen med veileder skal kontrakt for masteroppgaver utarbeides. Bruk fastsatt skjema. Studenten har selv ansvar for at skjema leveres/sendes til ekspedisjonen ved det institutt veileder er tilknyttet. Frist for inngåelse av masteroppgavekontrakt varierer noe mellom de ulike institutt. Ta derfor kontakt med studieveileder på det aktuelle institutt for informasjon om frist. 

5. I tilknytning til masterkontrakten påpekes følgende:

· Hvis en masteroppgave skal utføres med veiledere fra to eller flere institutter, skal det på forhånd være avtalt hvilke(t) institutt(er) som skal ha "disposisjonsretten" til masteroppgaven
· Vær konkret i punktet for budsjett for oppgaven, og foreta klarering hvordan utgifter til felt, laboratoriearbeid, reiser, trykking av oppgaver osv er tenkt dekket.

· Vær realistisk når fremdriftsplanen for oppgaven lages. 

· Studenten har selv ansvar for ulykker under feltperioden og inngåelse av eventuelle forsikringsavtaler. Som student med masteroppgave i utlandet, har studenten selv ansvar for kontakt med egnet helsepersonell, vaksinering før og under reise, visum, oppholdstillatelse og evt andre nødvendige papirer til det aktuelle land før avreise.
6. Dersom masteroppgaven skal være konfidensiell må eget skjema for dette fylles ut i samarbeid med veileder.
Arbeidet er i gang

1. Masteroppgaver på 60 studiepoeng skal inneholde et spesialpensum, og oppgaver på 30 poeng kan inneholde spesialpensum. Avtale om spesialpensum (5, 10 eller 15 studiepoeng) skal inngås med veileder på følgende skjema, og skal godkjennes av instituttet som veileder er tilknyttet. Spesialpensumet skal gi en faglig tilleggskompetanse for arbeidet med gradsoppgaven. Dette kan utgjøre en større fordypning i et tema eller gi en større bredde i faget enn universitetets emner kan gi.
2. Via studentweb skal man melde seg opp til masteroppgave og spesialpensum (5, 10 eller 15 studiepoeng) på lik linje med øvrige emner ved UMB. Oppmeldingsfristene er 15. februar og 15. september.

3. Studenten har selv et ansvar for å holde jevnlig kontakt med sin(e) veileder(e), og bør selv foreslå en møteplan med veileder innenfor de gitte rammene for veiledning.

4. Dersom man ikke får en tilfredsstillende veiledning i tilknytning til masteroppgaven, er det studentens ansvar å melde eventuelle problemer videre til instituttet. Man kan da ta kontakt med studieveileder, undervisningsleder eller instituttleder. Det henvises for øvrig til UMBs kvalitetssikringssystem, Arbeid med masteroppgaver.

5. Alle masteroppgaver skal leveres med UMBs vedtatte forsidemal. Link til malene finner man her. 

Permisjon eller utsatt frist

1. Dersom man har fått innvilget permisjon etter at det er inngått avtale om gradsoppgave, plikter studenten å revidere kontrakt for masteroppgave sammen med veileder. Revidert kontrakt leveres til instituttet.

2. Dersom man av uforutsette grunner må ha utsatt frist for innlevering av masteroppgaven, skal studenten søke til det instituttet man er tilknyttet under arbeidet med gradsoppgaven. Søknaden skal inneholde en anbefaling fra veileder, forslag til revidert fremdriftsplan og forslag til fornyet masterkontrakt. Søknad om forlenging av frist må fremmes senest en måned før innleveringsfrist med mindre legeattest foreligger. Det foreligger ikke eget søknadsskjema.

Avslutning

1. Et registreringsskjema skal fylles ut og leveres ved innlevering av masteroppgaven. Oppgaven leveres på Studentenes informasjonstorg, og frist for levering av masteroppgave er 15. mai kl. 15.00 (alternativt 15. desember kl. 15.45). Hvis aktuell dato faller på lørdag, søndag eller annen fridag, er fristen påfølgende yrkesdag. 

2. Masteroppgaven skal diskuteres muntlig innen 6 uker etter innlevering av oppgaven. Dato for muntlig forsvar fastsettes av veileder, som oftest i samråd med studenten.

3. Lykke til med jobbsøking! 

